Η αλυσίδα Jumbo, γνωστή και για τις ελαστικές και επισφαλείς συνθήκες εργασίας στα καταστήματά της, αποφάσισε να καθιερώσει και την κατάργηση της κυριακάτικης αργίας ανακοινώντας την 7ημερη λειτουργία των καταστημάτων της σε Πρέβεζα και Κατερίνη.

Η απόφαση της εταιρίας έχει αναρτηθεί στον ιστότοπό της, όπου αναφέρεται: «Αγαπητοί μας πελάτες, σας ενημερώνουμε ότι από τον Ιανουάριο, όλες τις Κυριακές, το κατάστημά μας θα είναι ανοιχτό με ωράριο λειτουργίας 11.00 – 18.00. Ευχαριστούμε πολύ».

Σε ανακοίνωσή του το Εργατοϋπαλληλικό Κέντρο Νομού Πρέβεζας ζητά την άμεση αναίρεση της απόφασης. Επίσης, το Επιμελητήριο Πρέβεζας έχει προχωρήσει στην έγγραφη επιστολή διαμαρτυρίας προς το τμήμα Επιθεώρησης Εργασίας Πρέβεζας και θα προβεί σε όλες τις απαραίτητες ενέργειες, που απαιτούνται προκειμένου να διαφυλαχθούν τα συμφέροντα των επιχειρήσεων- μελών του.

Σχόλια